আজব কাণ্ড সল্টলেকে। ৪১ নম্বর ওয়ার্ডে তৈরি হচ্ছে বাসস্ট্যান্ড। অথচ, খবর নেই পুরসভার কাছেই। পুর আধিকারিকরা বন্ধ করল নির্মাণ। একজনকে আটক করল পুলিস। বেনিয়মের দায় কার? আঙুল উঠছে স্থানীয় কাউন্সিলরের দিকে। কে তিনি? বহু বিতর্কিত অনিন্দ্য চট্টোপাধ্যায়।
 ওয়েব ডেস্ক : আজব কাণ্ড সল্টলেকে। ৪১ নম্বর ওয়ার্ডে তৈরি হচ্ছে বাসস্ট্যান্ড। অথচ, খবর নেই পুরসভার কাছেই। পুর আধিকারিকরা বন্ধ করল নির্মাণ। একজনকে আটক করল পুলিস। বেনিয়মের দায় কার? আঙুল উঠছে স্থানীয় কাউন্সিলরের দিকে। কে তিনি? বহু বিতর্কিত অনিন্দ্য চট্টোপাধ্যায়। আজব কাণ্ড সল্টলেকে! পুরসভাই জানে না, তৈরি হচ্ছে বাসস্ট্যান্ড। ৪১ নম্বর ওয়ার্ডে বিতর্কিত নির্মাণ। ফের বিতর্কে কাউন্সিলর অনিন্দ্য চট্টোপাধ্যায়। কাউন্সিলর অনুমতি দেন, দাবি ঠিকাদারের। বিতর্কের কারণ এই অসম্পূর্ণ নির্মাণ। বৃহস্পতিবার সকাল থেকেই AC18 নম্বর বাড়ির সামনে হইহই কাণ্ড। তৈরি হচ্ছে বাসস্ট্যান্ড। যে সংস্থার দোরগোড়ার নির্মাণ তারা আপত্তি জানাল মেয়রের কাছে। এরপরেই পুর আধিকারিক ও পুলিস গিয়ে নির্মাণ বন্ধ করে দেয়। পুরসভার দাবি, এই নির্মাণের কোনও আইনি বৈধতাই নেই। এদিকে ঠিকাদারের দাবি, টেন্ডার থেকেই বরাত পেয়েছেন তিনি। অনুমতি রয়েছে খোদ কাউন্সিলরের। যদিও অনুমতিপত্র দেখাতে পারেননি। ৪১ নম্বর ওয়ার্ডের কাউন্সিলর অনিন্দ্য চট্টোপাধ্যায়। আগেও একাধিক বিতর্কে জড়িয়েছেন। এবার তাঁর সাফাই কী? এভাবে হয় না। বাসস্ট্যান্ড তৈরির দীর্ঘ আইনি প্রক্রিয়া রয়েছে। বলছেন খোদ মেয়র। কাউন্সিলর কী এই নিয়ম জানেন না? তিনি কেন অনুমতি দিলেন? তাহলে গাফিলতিটা হল কোন তরফে? কেন? কেউ কিছু জানে না। আজব কাণ্ড সল্টলেকে।